Termékleírás nem kisebb jelentőségű módosításának jóváhagyására irányuló kérelem közzététele a mezőgazdasági termékek és élelmiszerek minőségrendszereiről szóló 1151/2012/EU európai parlamenti és tanácsi rendelet 50. cikke (2) bekezdésének a) pontja alapján

(2021/C 507/09)

Ez a közzététel az 1151/2012/EU európai parlamenti és tanácsi rendelet (1) 51. cikke alapján jogot keletkeztet a módosítási kérelem elleni felszólalásra, amely a közzététel időpontjától számított három hónapon belül tehető meg.

AZ OLTALOM ALATT ÁLLÓ EREDETMEGJELÖLÉSEKHEZ/OLTALOM ALATT ÁLLÓ FÖLDRAJZI JELZÉSEKHEZ KAPCSOLÓDÓ TERMÉKLEÍRÁS NEM KISEBB JELENTŐSÉGŰ MÓDOSÍTÁSÁNAK JÓVÁHAGYÁSÁRA IRÁNYULÓ KÉRELEM

Az 1151/2012/EU rendelet 53. cikke (2) bekezdésének első albekezdése szerinti módosítás jóváhagyására irányuló kérelem

„Bra”

EU-szám: PDO-IT-0002-AM03 – 2020.9.7.

OEM (X) OFJ ( )

1. Kérelmező csoportosulás és jogos érdek

Consorzio Tutela Formaggio Bra DOP, Corso Dante 51, c/o Confindustria, 12100 Cuneo, tel. 0171 455455, E-mail: info@consorziobra.com

A „Bra” sajtkészítőkből alakult Consorzio Tutela Formaggio Bra DOP a Ministero delle Politiche Agricole Alimentari e Forestali (Mezőgazdasági, Élelmezési és Erdészeti Minisztérium) 2013. október 14-i 12511. sz. rendelete 13. cikkének (1) bekezdése értelmében kérelem benyújtására jogosult.

2. Tagállam vagy harmadik ország

Olaszország

3. A termékleírás módosítással (módosításokkal) érintett rovata

☐ A termék elnevezése

☒ A termék leírása

☐ Földrajzi terület

☐ A származás igazolása

☒ Az előállítás módja

☐ Kapcsolat

☐ Címkézés

☒ Egyéb: A „di Alpeggio” [hegyi legelőről származó] módosított fogalommeghatározása.

4. A módosítás típusa

☒ Bejegyzett OEM vagy OFJ termékleírásának az 1151/2012/EU rendelet 53. cikke (2) bekezdésének harmadik albekezdése szerinti, kisebb jelentőségűnek nem tekinthető módosítása

☐ Bejegyzett OEM vagy OFJ termékleírásának az 1151/2012/EU rendelet 53. cikke (2) bekezdésének harmadik albekezdése szerinti, kisebb jelentőségűnek nem tekinthető oly módon történő módosítása, amelyre vonatkozóan nem tettek közzé egységes (vagy azzal egyenértékű) dokumentumot.

5. Módosítás(ok):

A termék leírása

A termékleírás 2. cikkének és az egységes dokumentum 3.2. pontjának módosítása

Jelenlegi változat:

„Leírás: A »Bra« zsíros vagy félzsíros, tehéntejből előállított, préselt sajt, a »Bra d’Alpeggio«, illetve a »Bra Duro« típus előállítása történhet részlegesen fölözött tejből. Juhtej és/vagy kecsketej hozzáadása legfeljebb a teljes felhasznált mennyiség 20 %-áig engedélyezett.

A késztermék az alábbi tulajdonságokkal írható le:

Formája: henger alakú, sík felületű.

Mérete: a sajtforma átmérője 30–40 cm, 6–10 cm magas oldala enyhén domború; az előállításhoz használt technikai eszközök függvényében a két adat esetében kisebb-nagyobb eltérések előfordulhatnak mindkét irányban.

Súlya: 6 és 9 kg közötti.

A méret és a tömeg értékei a legrövidebb ideig érlelt sajtformákra vonatkoznak.

Kérge: a »Tenero« típus esetén: világosszürke, rugalmas, sima és szabályos; nem ehető;

a »Duro« típus esetén: kemény, feszes, színe az aranybarnától a sötétszürkéig változik, a penészesedés megakadályozása céljából étkezési olajjal lekenhető; nem ehető.

A sajttészta szerkezete: A »Tenero« típus kevéssé tömör és rugalmas, kis mértékben repedezett, a repedések nem túl nagyok. A »Duro« típus kis mértékben repedezett, a repedések nem túl nagyok.

A sajttészta színe: A »Tenero« típus sajttésztája fehér vagy elefántcsont színű; a »Duro« típusé a halvány szalmasárgától az okkersárgáig változik.

Íze: a »Tenero« típus esetén kellemesen illatos, mérsékelten markáns, a »Duro« típus esetén markáns.

A szárazanyag zsírtartalma: legalább 32 %.”

Ennek helyébe a következő szöveg lép:

„Leírás: A »Bra« zsíros vagy félzsíros, tehéntejből előállított, préselt sajt, a »Bra d’Alpeggio«, illetve a »Bra Duro« típus előállítása történhet részlegesen fölözött tejből. Juhtej és/vagy kecsketej hozzáadása legfeljebb a teljes felhasznált mennyiség 20 %-áig engedélyezett.

A késztermék az alábbi tulajdonságokkal írható le:

Formája: henger alakú, sík felületű.

Mérete: a sajtforma átmérője 30–40 cm, 6–10 cm magas oldala enyhén domború; az előállításhoz használt technikai eszközök függvényében a két adat esetében kisebb-nagyobb eltérések előfordulhatnak mindkét irányban.

Súlya: 6 és 9 kg közötti.

A méret és a tömeg értékei a legrövidebb ideig érlelt sajtformákra vonatkoznak.

Kérge: a »Tenero« típus esetén: világosszürke, rugalmas, sima és szabályos; nem ehető;

Kérge: a »Duro« típus esetén: kemény, feszes, színe sötét bézs, a penészesedés megakadályozása céljából étkezési olajjal lekenhető;

A sajttészta szerkezete: A »Tenero« típus kevéssé tömör és rugalmas, kis mértékben repedezett, a repedések nem túl nagyok. A »Duro« típus kis mértékben repedezett, a repedések nem túl nagyok.

A sajttészta színe: A »Tenero« típus sajttésztája fehér vagy elefántcsont színű; a »Duro« típusé a halvány szalmasárgától az okkersárgáig változik; esetenként a kéreg alatt finom természetes erezet jelenik meg mindkét típusnál.

Íze: a »Tenero« típus esetében kellemesen illatos, mérsékelten markáns, a »Duro« típus esetében markáns.

A szárazanyag zsírtartalma: legalább 32 %.”

— A „Bra Duro” típus kérge színének leírása kis mértékben megváltozott, mivel a leírás korábbi megfogalmazása értelmezési problémákhoz vezetett az ellenőrzések során.

— A „Bra Duro” kérgét egy hibából kifolyólag minősítették nem ehetőnek; ez csak a „Bra Tenero” kérgére vonatkozik. Ennek kijavítása érdekében a „Bra Duro” kérge leírásának végén elhagytuk a „nem ehető” kifejezést.

— A sajt színének leírása a „Bra Tenero” és a „Bra Duro” tekintetében egyaránt a következő szöveggel egészül ki: „esetenként a kéreg alatt finom természetes erezet jelenik meg mindkét típusnál.” Ez a jellegzetesség – bár csak alkalmanként jelenik meg – a fogyasztók által igen nagyra értékelt jellemző, mivel úgy vélik, hogy a sajtot nemesebbé teszi, az ellenőrző szerv azonban azt gyakran a termékleírás be nem tartásának jeleként jegyezte fel. Ezért döntés született arról, hogy ezt a jellemzőt kifejezetten belefoglalják a sajt leírásába.

Az előállítás módja

A termékleírás 5. cikkének és az egységes dokumentum 3.3. pontjának módosítása az oltóenzim típusa tekintetében

Jelenlegi változat:

„Az alvasztás 27 °C és 38 °C közötti hőmérsékleten történik borjúból származó folyékony oltóenzim felhasználásával.”

Ennek helyébe a következő szöveg lép:

„Az alvasztás 27 °C és 38 °C közötti hőmérsékleten történik.

Állati eredetű oltóenzim használata esetén annak legalább 80 % kimozint kell tartalmaznia.

Nem állati eredetű koaguláló szerek is használhatók.”

Az évek során a termelők megállapították, hogy a legalább 80 %-ban kimozint tartalmazó oltóenzim felhasználásával jobb minőségű sajtot állíthatnak elő, amely szintén jól eltartható, mint kevesebb kimozint tartalmazó oltóenzim használata esetén. Ezenkívül a szövegbe bekerült a nem állati eredetű oltóenzim használatának lehetősége is, hogy ki lehessen elégíteni az ilyen típusú termékek iránti növekvő fogyasztói keresletet.

A termékleírás 5. cikkének módosítása az alvadék szemcsemérete tekintetében

— A módosítás a „Bra Duro” előállítása során a második aprítást követően keletkező alvadék szemcseméretére vonatkozik.

Jelenlegi változat:

„Az alvadék második aprításakor a »Bra Tenero« esetében kukoricaszem nagyságú, a »Bra Duro« esetében rizsszem méretű szemcsék keletkeznek.”

Ennek helyébe a következő szöveg lép:

„Az alvadék második aprításakor a »Bra Tenero« esetében átlagosan kukoricaszem nagyságú, a »Bra Duro« esetében hántolatlan rizsszem méretű szemcsék keletkeznek.”

Erre a módosításra azért volt szükség, hogy rendeződjön néhány vitás kérdés az ellenőrzési szakaszban. Az évek során az ellenőrök megállapították, hogy az alvadék második aprításakor nyert szemcséknek a „Bra Duro”-hoz viszonyított mérete inkább a hántolatlan rizsszemeknek felel meg.

A termékleírás 5. cikkének módosítása a „Bra Duro” érlelése tekintetében

— A módosítás lehetővé teszi a termelők számára a „Stravecchio” [extra érett] kifejezés használatát a több mint egy évig érlelt „Bra Duro” esetében.

A termékleírás a következő szöveggel egészül ki:

Az egy évnél hosszabb ideig érlelt „Bra Duro”-n feltüntethető a „Bra Duro DOP Stravecchio” felirat a papírcímkére erősített szalagon.”

Ez lehetővé teszi a több mint egy évig érlelt „Bra Duro” pontosabb címkézését, amely könnyen felismerhetővé teszi a fogyasztók számára.

A termékleírás 5. cikkének módosítása a „Bra Duro” érlelési hőmérséklete tekintetében

— A módosítás növeli a „Bra Duro” érlelési hőmérsékletét.

Jelenlegi változat:

„A termék érlelése megfelelő, legfeljebb plusz 15 °C-os hőmérséklettel, 95 % legmagasabb páratartalommal jellemezhető helyiségekben történik.”

Ennek helyébe a következő szöveg lép:

„A termék érlelése megfelelő, a »Bra Tenero« esetében legfeljebb plusz 15 °C-os hőmérséklettel, a »Bra Tenero« esetében pedig legfeljebb plusz 18 °C-os hőmérséklettel, és mindkét típus esetében 95 % legmagasabb páratartalommal jellemezhető helyiségekben történik.”

Az elmúlt években a tejipari higiénia javulásának köszönhetően a „Bra Duro” sajtot 18 °C-on érlelhetik, ami jobb savtompítást tesz lehetővé, így a sajt még akkor is enyhébb ízt kap, ha több mint 12 hónapig érlelik.

Egyéb

A termékleírás 3. cikkének és az egységes dokumentum 4. pontjának módosítása

— A módosítás nem érinti a termőterületet, de az alpeggio (hegyi legelő) meghatározását Piemont régió rendeleteihez igazítja.

Jelenlegi változat:

„A tejtermelési, sajtkészítési és érlelési terület egész Cuneo megye területét, valamint a Torino megyei Villafranca Piemonte település területét foglalja magában.

Az alább felsorolt települések területén előállított és érlelt »Tenero«, illetve »Duro« típusú »Bra« terméken feltüntethető a »d’Alpeggio« jelölés: Montani di Brondello, Castellar, Crissolo, Gambasca, Martiniana Po, Oncino, Ostana, Paesana, Pagno, Rifreddo, Sanfront, Bellino, Brossasco, Casteldelfino, Frassino, Isasca, Melle, Piasco, Pontechianale, Rossana, Sampeyre, Valmala, Venasca, Acceglio, Canosio, Cartignano, Celle Macra, Dronero, Elva, Macra, Marmora, Prazzo, Roccabruna, S. Damiano Macra, Stroppo, Villar S. Costanzo, Bernezzo, Castelmagno, Cervasca, Montemale, Monterosso Grana, Pradleves, Valgrana, Cignolo, Aisone, Argentera, Demonte, Gaiola, Moiola, Pietraporzio, Rittana, Roccasparvera, Sambuco, Valloriate, Vinadio, Chiusa Pesio, Entracque, Limone Piemonte, Roaschia, Robilante, Roccavione, Valdieri, Vernante, Briaglia, Frabosa Soprana, Frabosa Sottana, Monasterolo Casotto, Monastero di Vasco, Montaldo Mondovì, Pamparato, Roburent, Roccaforte Mondovì, S. Michele Mondovì, Torre Mondovì, Vicoforte Alto, Bagnasco, Battifollo, Briga Alta, Caprauna, Castelnuovo Ceva, Garessio, Lisio, Mombasiglio, Montezemolo, Nucetto, Ormea, Perlo, Priero, Priola, Sale S. Giovanni, Scagnello, Viola, illetve részben az alább felsorolt, az 1952. július 25-i 991. sz., módosításokkal egységes szerkezetbe foglalt törvény által hegyvidékinek minősített települések területén előállított és érlelt, »Tenero«, illetve »Duro« típusú »Bra« terméken szintén feltüntethető a »d’Alpeggio« jelölés: Barge, Bagnolo Piemonte, Envie, Revello, Costigliole Saluzzo, Verzuolo, Busca, Caraglio, Borgo S. Dalmazzo, Boves, Peveragno, Villanova Mondovì, Ceva, Lesegno, Pianfei és Magliano Alpi településnek az Ormea településsel határos területe.”

Ennek helyébe a következő szöveg lép:

„A tejtermelési, sajtkészítési és érlelési terület egész Cuneo megye területét, valamint a Torino megyei Villafranca Piemonte település területét foglalja magában. A „Bra Tenero d’Alpeggio” és a „Bra Duro d’Alpeggio” olyan sajtok, amelyeket a június 1-jétől október 15-ig tartó vándorlási időszakban hegyi legelőkön legeltetett tehenekből származó tej feldolgozásával állítanak elő. A legeltetés kiegészítéseként a tehenek takarmányozhatók a napi takarmányban lévő szárazanyag legfeljebb 10 %-át kitevő takarmánykiegészítőkkel. A stabil hegyi gazdaságok esetében a „Bra Tenero d’Alpeggio” és a „Bra Duro d’Alpeggio” olyan sajtok, amelyeket 900 méter tengerszint feletti magasságon legelőn legeltetett állatok tejének feldolgozásával állítanak elő, a fenti dátumokkal és takarmányozási követelményekkel összhangban.

A módosítást az indokolja, hogy a „Bra Tenero d’Alpeggio”-t és a „Bra Duro d’Alpeggio”-t összhangba kell hozni Piemont régió e terméktípusra vonatkozó jogszabályaival, mivel az egész régióra vonatkozóan egységes szabályokat fogadtak el a „d’Alpeggio” kifejezés használatára.

EGYSÉGES DOKUMENTUM

„Bra”

EU-szám: PDO-IT-0002-AM03 – 2020.9.7.

OEM (X) OFJ ( )

1. Elnevezés (OEM vagy OFJ)

„Bra”

2. Tagállam vagy harmadik ország

Olaszország

3. A mezőgazdasági termék vagy élelmiszer leírása

3.1. A termék típusa [a XI. mellékletben szereplő felsorolás alapján]

1.3. osztály – Sajtok

3.2. Az 1. pontban szereplő elnevezéssel jelölt termék leírása

Leírás: A „Bra” zsíros vagy félzsíros, tehéntejből előállított, préselt sajt, a „Bra d’Alpeggio”, illetve a „Bra Duro” típus előállítása történhet részlegesen fölözött tejből. Juhtej és/vagy kecsketej hozzáadása legfeljebb a teljes felhasznált mennyiség 20 %-áig engedélyezett.

A késztermék az alábbi tulajdonságokkal írható le:

Formája: henger alakú, sík felületű.

Mérete: a sajtforma átmérője 30–40 cm, 6–10 cm magas oldala enyhén domború; az előállításhoz használt technikai eszközök függvényében a két adat esetében kisebb-nagyobb eltérések előfordulhatnak mindkét irányban.

Súlya: 6 és 9 kg közötti.

A méret és a tömeg értékei a legrövidebb ideig érlelt sajtformákra vonatkoznak.

Kérge: a „Tenero” típus esetén: világosszürke, rugalmas, sima és szabályos; nem ehető;

Kérge: a „Duro” típus esetén: kemény, feszes, színe sötét bézs, a penészesedés megakadályozása céljából étkezési olajjal lekenhető.

A sajttészta szerkezete: A „Tenero” típus kevéssé tömör és rugalmas, kis mértékben repedezett, a repedések nem túl nagyok. A „Duro” típus kis mértékben repedezett, a repedések nem túl nagyok.

A sajttészta színe: A „Tenero” típus sajttésztája fehér vagy elefántcsont színű; a „Duro” típusé a halvány szalmasárgától az okkersárgáig változik; esetenként a kéreg alatt finom természetes erezet jelenik meg mindkét típusnál.

Íze: a „Tenero” típus esetén kellemesen illatos, mérsékelten markáns, a „Duro” típus esetén markáns.

A szárazanyag zsírtartalma: legalább 32 %.

3.3. Takarmány (kizárólag állati eredetű termékek esetében) és nyersanyagok (kizárólag feldolgozott termékek esetében)

A termék előállításához felhasznált tejet adó tehenek, esetleg juhok és kecskék takarmányának alapja, illetve túlnyomó része zöld és/vagy szárított takarmány, vagy megfelelően kiegészített takarmányszéna. A tejet adó állatok takarmánya napi fejadagjának több mint 50 (tömeg)százaléka az előállítási területről származik.

Tehéntej, esetleg kis mennyiségű (legfeljebb 20 %) juhtej és/vagy kecsketej hozzáadásával; a „Duro” típus előállítása történhet részlegesen fölözött tej felhasználásával is. A „Bra d’Alpeggio”„Tenero” és „Duro” típusa esetében használható részlegesen lefölözött tej is.

Az alvasztás 27 °C és 38 °C közötti hőmérsékleten történik. Állati eredetű oltóenzim használata esetén annak legalább 80 % kimozint kell tartalmaznia. Nem állati eredetű koaguláló szerek is használhatók.

A „Bra Tenero d’Alpeggio” és a „Bra Duro d’Alpeggio” olyan sajtok, amelyeket a június 1-jétől október 15-ig tartó vándorlási időszakban hegyi legelőkön legeltetett tehenekből származó tej feldolgozásával állítanak elő. A legeltetés kiegészítéseként a tehenek takarmányozhatók a napi takarmányban lévő szárazanyag legfeljebb 10 %-át kitevő takarmánykiegészítőkkel. A stabil hegyi gazdaságok esetében a „Bra Tenero d’Alpeggio” és a „Bra Duro d’Alpeggio” olyan sajtok, amelyeket 900 méter tengerszint feletti magasságon legelőn legeltetett állatok tejének feldolgozásával állítanak elő, a fenti dátumokkal és takarmányozási követelményekkel összhangban.

3.4. Az előállítás azon műveletei, amelyeket a meghatározott földrajzi területen kell elvégezni

A „Bra” sajt előállítására szánt tejet adó állatokat a meghatározott földrajzi területen kell tenyészteni.

A tejtermelést, a sajtkészítést és a sajtérlelést a meghatározott földrajzi területen kell elvégezni.

3.5. A bejegyzett elnevezést viselő termék szeletelésére, aprítására, csomagolására stb. vonatkozó egyedi szabályok

–

3.6. A bejegyzett elnevezést viselő termék címkézésére vonatkozó egyedi szabályok

A formázást követően az eredetjelzést megfelelő jelölőszalagok segítségével beütik a sajtformákba; az eredetjelzésen egy stilizált B betű, a „Duro”, illetve „Tenero” típusjelzés, és a megyenév rövidítéséből, valamint két számjegyből álló kód szerepel.

A megfelelőségi jelölés az alábbiakból áll: a normál gyártás esetén szalmasárga, a „d’Alpeggio” gyártás esetén zöld színű négyzethálós alapon, 20–28 cm átmérőjű, papír alapú tanúsító jelzés, valamint a sajt oldalába beleütött jelzés.

A megfelelőségi jelölés egy papír alapú tanúsító jelzés (címke), amelyen a „Bra Tenero”, „Bra Duro”, „Bra Tenero d’Alpeggio”, illetve a „Bra Duro d’Alpeggio” szöveg szerepel, valamint a termék jellegzetes logója, amelyen egy kalapot viselő bajuszos férfialak látható, kezében sajtforma, amelyből hiányzik egy szelet.

A „Bra” OEM termék logója a „Bra”, a „Bra Tenero” és a „Bra Tenero d’Alpeggio” esetében piros, a „Bra Duro” és a „Bra Duro d’Alpeggio” esetében pedig barna. A fenti logón kívül szerepelnie kell az uniós logónak is.

Csak az ilyen jelölési és címkézési eljárásnak alávetett termék hozható forgalomba a „Bra” oltalom alatt álló eredetmegjelöléssel.

A papír alapú jelölőcímke elhelyezéséhez élelmiszerragasztó használata engedélyezett. A logó ugyanilyen formában feltüntetendő a darabolt terméken is.

Ennélfogva a lehetséges logók az alábbiak:

A sajt egészben és adagokban is értékesíthető, akár eladáskor felvágott, akár előrecsomagolt formában. A „Bra Duro” előrecsomagolt reszelt formában is értékesíthető. Ezekben az esetekben a logókat fekete-fehér színnel is meg lehet jeleníteni. A darabolás, az előrecsomagolás és a reszelés műveletei az előállítási területen kívül is végezhetők.

4. A földrajzi terület tömör meghatározása

A tejtermelési, sajtkészítési és érlelési terület egész Cuneo megye területét, valamint a Torino megyei Villafranca Piemonte település területét foglalja magában.

5. Kapcsolat a földrajzi területtel

A Cuneo megyét dél felől nyugati irányban körülölelő Tengeri-Alpok és Cotti-Alpok között elterülő, a keleti oldalon a magas Langa és Roero dombokkal szegélyezett előállítási terület jó takarmánytermő vidék, nagy mennyiségű tejtermeléssel, valamint a tejelő szarvasmarhafajták takarmányozására és tenyésztésére különösen alkalmas éghajlati viszonyokkal jellemezhető. Annak köszönhetően ugyanis, hogy télen ritkán fordul elő ködös idő, nyáron pedig nagy hőség, az itt tenyésztett állatok, illetve az itt termesztett takarmánynövények mindegyike kivételesen egészséges. Cuneo megyére ezenkívül a Pó-síkság keletebbre található területeihez képest hidegebb, szárazabb tél és viszonylag hűvösebb nyár jellemző. Ezek a környezeti tényezők teremtették meg a „Bra” sajt előállításához szükséges előfeltételeket.

A hegyek felől, délelőtt és éjszaka váltakozó irányból az előállítási területre érkező szellőnek köszönhető a termék optimális érésének biztosítására alkalmas, alacsony légköri páratartalom.

Az Alpok és a dombok lejtőin húzódó terület egy termékeny fennsík, amelyet a Pó és a Tanaro folyó, illetve azok számos, legyezőszerűen szétágazó mellékfolyója szel át.

A „Bra” préselt sajt, amelynek „Tenero” (lágy) és „Duro” (kemény) típusa is fontos részét képezi a terméket előállítók és fogyasztók étrendjének és hagyományainak. A szóban forgó sajt ugyanis – noha a magashegyi legeltetésre használt területekről származik – a nyár végén a völgy mélyébe alászálló hegyi pásztorok sajtkészítői rátermettségének köszönhetően több mint egy évszázada a lejjebb elterülő sík vidékeken is elterjedt, magas tápértéke és kulturális értéke miatt. A „Bra” előállítása során különös jelentőséget kap a sajttészta feldolgozásának, formázásának és préselésének művelete.

A sajt sajátos kérgéről felismerhető, amely a „Bra Tenero” esetében világos és rugalmas, a „Bra Duro” esetében barnább, feszes, esetenként olajozott. A termék jellegzetes aromája szeleteléskor azonnal érezhető. A „Tenero” típus illata kellemes, hívogató, íze jellegzetesen édes, ezzel szemben a „Duro” típus markánsabb ízű, ízletesebb, édes és sós felhangokkal. Kiválóan alkalmas saláták és sültek készítéséhez, amelyek jól kiemelik fenti sajátosságát. A reszelt „Bra Duro” sajt többféle étel készítéséhez felhasználható.

A talaj- és éghajlati viszonyok, valamint a gyártási tényezők kölcsönhatásának ötvözeteként alakulnak ki a „Bra” sajt jellemzői. Az évszázadok során végbement szelekció során kialakult kivételes, őshonos mikroflóra felel az érlelt sajt azon sajátosságainak kialakulásáért, amelyektől a „Bra” egyedülállóvá válik, és kitűnik a préselt sajttípusok közül.

A „Bra” sajt ugyanis szerves része Cuneo megye történelmének és kultúrájának. A sajt névadója Bra városa, mivel történetileg a termék fő értékesítési piaca volt. Az idők során változatlanul fennmaradt a sajt jellegzetes aromája és íze is. Ezen terméktulajdonságok az előállítási területtel hozhatók kapcsolatba, mivel itt keletkeztek és itt maradtak fenn. Ezenkívül a lágy és kemény sajttípus kialakulása a sajtkészítők rátermettségének eredménye, akik képesek voltak hasonló, mégis sajátos technikák, illetve eltérő érlelési időtartamok alkalmazásának végeredményeképpen összetéveszthetetlen ízű tömör, de semmiképp sem száraz, reszelhető sajttésztájú terméket előállítani.

Hivatkozás a termékleírás közzétételére

(e rendelet 6. cikke (1) bekezdésének második albekezdése)

A termékleírás teljes szövege a következő címen érhető el: http://www.politicheagricole.it/flex/cm/pages/ServeBLOB.php/L/IT/IDPagina/3335

vagy közvetlenül

a Mezőgazdasági, Élelmezési és Erdészeti Minisztérium honlapján (www.politicheagricole.it), (a képernyő felső részén jobbra) a „Qualità” („Minőség”) menüpont alatt a (képernyő bal oldalán található) „Prodotti DOP, IGP e STG” („OEM, OFJ és HKT termékek”) menüpontra, végül a „Disciplinari di produzione all’esame dell’UE” („Az uniós vizsgálatnak alávetett termékleírások”) pontra kattintva.

(1) HL L 343., 2012.12.14., 1. o.